

KLASA: 920-01/24-01/1

URBROJ: 2182-9-24-3

Oklaj, 10. svibnja 2024. godine

Na temelju članka 14. stavka 1. Zakona o ublažavanju i uklanjanju posljedica prirodnih nepogoda (NN 16/19) i članka 25. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina, na 18. sjednici dana 10. svibnja 2024. godine donosi

**ODLUKU**

**o imenovanju Povjerenstva za procjenu štete od elementarnih nepogoda Općine Promina**

Članak 1.

Ovom Odlukom osniva se Povjerenstvo za procjenu štete od elementarnih nepogoda Općine Promina (u daljnjem tekstu: Povjerenstvo).

Povjerenstvo ima Predsjednika i dva člana.

Članak 2.

U Povjerenstvo imenuju se:

1. Marko Pehar, za predsjednika
2. Joško Čupić, za člana
3. Andriana Džapo, za člana

Mandat predsjednika i članova Povjerestva traje četiri godine od dana imenovanja.

Članak 3.

Administrativne poslove za Povjerenstvo obavlja Jedinstveni upravni odjel Općine Promina.

Članak 4.

Zadaća povjerestva je da:

1. utvrđuje štetu za područje Općine Promina te organizira i usklađuje njezinu procjenu,
2. surađuje sa županijskim povjerenstvom,
3. potvrđuje štetu za čije otklanjanje odnosno ublažavanje se odobravaju sredstva iz proračuna Općine Promina,
4. Državnom povjerenstvu predlaže odobrenje žurne pomoći prema žurnom postupku, na temelju izvješća i mišljenja županijskog povjerenstva,
5. daje podatke za proglašenje elementarne nepogode,
6. županijskom povjerenstvu prijavljuje štetu prema redovitom postupku,
7. za općinskog načelnika i županijsko povjerenstvo izrađuje izvješća o štetama i utrošku sredstava pomoći
8. obavlja i druge poslove određene Zakonom, kao i poslove koje mu prenese županijsko povjerenstvo.

Članak 5.

Sredstva za rad Povjerenstva osiguravaju se u proračunu Općine Promina.

Članak 6.

Ova Odluka stupa na snagu danom donošenja, a objavit će se u Službenom glasilu Općine Promina.

Predsjenica:

Davorka Bronić